जयपुर. आरक्षण की मांग को लेकर शुक्रवार को करणी सेना, ब्राह्मण महासंघ, वैश्य महासभा एवं प्रदेश अग्रवाल महासभा के सहित विभिन्न संगठनों ने उग्र प्रदर्शन किया। संगठनों के नेतृत्व में विद्याधर नगर से विधानसभा तक निकली रैली से शुक्रवार को दोपहर से रात तक शहर की जनता सहमी हुई रही। करीब सात घंटे तक आधा शहर दहशत में रहा। उग्र प्रदर्शनकारियों के लाठी-सरिया प्रदर्शन का खामियाजा जनता ने भुगता। ताज्जुब कि पुलिस ने प्रदर्शनकारियों के पत्थर खाए, मगर इन्हें काबू नहीं किया। शहर में की लूटपाट और नेताओं की तोड़ी गाडिंयां...
दोपहर 1 बजे विद्याधरनगर में भैरोंसिंह शेखावत स्मृति स्थल से विधानसभा के लिए प्रदर्शनकारियों की भीड़ निकली। जहां से गुजरी, आम यातायात ठप पड़ गया। राहगीरों के साथ दुर्व्यहार हुआ। जैसे ही रैली भाजपा मुख्यालय के बाहर भीड़ में शामिल लोगों ने पथराव शुरू कर दिया। बीजेपी मुख्यालय में भी पत्थर फेंके गए। यहां लगे सरकार और पार्टी के बैनर और पोस्टर फाड़ दिए। यहां खड़ी गािड़यों पर डंडे और सरिए मारे। शाम 7 बजे विधाधर लौटते समय भीड़ जहां से गुजरी वहीं उपद्रव किया। शाम को इस मामले में 5 थानों में 170 से ज्यादा लोगों के खिलाफ सरकारी संपत्ति को नुकसान पहुंचाने, राजकार्य में बाधा और शांतिभंग का केस दर्ज हुआ। पूर्व विधायक राजेंद्र सिंह गुढ़ा, श्री राष्ट्रीय राजपूत करणी सेना के अध्यक्ष सुखदेव सिंह गोगामेड़ी, योगेंद्र नवल सिंह, दौलत सिंह के नाम भी है।
सब होने के बाद वार्ता करने आए दो मंत्री, आरक्षण पर आश्वासन
शाम 5 बजे परिवहन मंत्री यूनुसखान और ऊर्जाराज्य मंत्री पुष्पेंद्र सिंह वार्ता के लिए पहं्चे। इनमें तय हुआ कि राजस्थान में पद्मावती फिल्म को शूटिंग के लिए परमिशन नहीं देगी, वहीं रिलीज से पहले संगठन को दिखाएगी।
चतुर सिंह हत्याकांड की सीबीआई जांच को भेजेगे। देवनारायण बोर्ड की तर्ज पर सवर्ण आरक्षण के लिए बोर्ड बनाने पर विचार होगा।
सरकार के बैनर फाड़े, दुकानों में लूटपाट की, गाड़ियां तोड़ी, जनता से भी दुर्व्यवहार
प्रदशनकारी विद्याधर नगर स्थित अनशन स्थल से बसों, गाड़ियों में रवाना होकर विधानसभा पहु्ंचे। रास्ते में भीड़ ने बीजेपी ऑफिस के बाहर पोस्टर फाड़े और गाडिय़ों में तोड़फोड़ की। वहीं शाम को प्रदर्शन समाप्त होने के बाद भी लौटते वक्त भीड़ ने रास्ते में कई जगह उत्पात मचाया। क्रिस्टल पॉम मॉल सहित कई जगह गाडिय़ों में तोडफ़ोड़ की। रेल्वे स्टेशन और सडक पर लगे नेताओं के पोस्टर फाड़े। स्टेशन के बाहर दुकानों से कोल्डड्रिंक्स, पानी की बोतले उठाई। वहीं बसों से जबरन सवारियों को उतारकर खुद बैठ गए। पीछे पीछे चल रही पुलिस की गाड़ी के बाेनट पर भी डंडे मारे। विद्याधर नगर से लेकर विधानसभा तक दिनभर ट्रेफिक जाम रहा। जिससे जनता को परेशानी हुई। स्टेशन रोड स्थित राम मंदिर के पास पुलिस ने उपद्रवियों से डंडे छीनकर रवाना कर दिया।
नहीं बनी बात
दो मंत्रियों से बातचीत के बाद भी उपद्रव नहीं थमा। विधानसभा से विद्याधर नगर लौटते हुए प्रदर्शनकारियों ने हंगामा किाय। सिविललाइंस फाटक, जयपुर जंक्शन पर भी तोड़फोड़ की। इसके बाद विद्याधर नगर इलाके को छावनी बना दिया गया है।
इन 6 मांगों पर सोमवार को सरकार से होगी वार्ता
- 14 प्रतिशत आरक्षण के बिल को लागू किया जाए या बिल लागू होने तक सरकारी नौकरियों पर रोक लगाएं या शैडो पोस्ट खाली छोड़ी जाए।
- करसा (कृषक राजपूतों) को ओबीसी में मिले हुए आरक्षण से छेड़छाड़ बंद की जाए व समाज को इसका लाभ दिया जाए।
- राज्य सरकार व केन्द्र सरकार विवादित फिल्म रानी पद्मावती की देशभर में शूटिंग व रिलीज पर रोक लगाए तथा विवादित मामले की गंभीरता को समझते हुए इसमें हस्तक्षेप कर मामले में ठोस कार्रवाई करे।
- जैसलमेर चतुर सिंह हत्याकांड की जांच सीबीआई से करवाए, दोषियों पर कठोर कार्रवाई करे तथा मृतक के परिजनों को यथाशीघ्र आर्थिक मदद दी जाए।
- देवनारायण बोर्ड की तर्ज पर आर्थिक पिछड़ों के लिए विकास बोर्ड का गठन कर सवर्ण समाज के साथ न्याय करे।
- राजस्थान में किसी भी परीक्षा के लिए सवर्णों की अधिकतम आयु 35 वर्ष से बढ़ाकर 40 वर्ष की जाए। राज्य सरकार प्रतियोगी परीक्षा में भी आयु सीमा 40 वर्ष करे।
170 लोगों पर केस
शाम को इस मामले में पांच थानों में 170 से ज्यादा उपद्रवियों के खिलाफ सरकारी संपत्ति को नुकसान पहुंचाने, राजकार्य में बाधा और शांतिभंग का केस दर्ज हुआ।
आगे की स्लाइड्स में देखें उग्र आंदोलन की फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva